placeDonderdag 10 september 2020 in Arnhem en 67 andere datums
placeOp locatie: woensdag 2 december 2020 in Arnhem en 7 andere datums Departement van Gesondheid het Kuba se hulp ingeroep met NGV | MedSure.co.za
« Hier is die 20 beste hospitale in SA
Health Market Inquiry:- calls for medical aid schemes to be transparent » Repareren sleepnettten TX-38 15-9-2017.jpg (141.67 KiB) 1884 keer bekeken
P7180389.jpg (196.68 KiB) 1745 keer bekeken
Great Yarmouth Fisher Girls.jpg (215.07 KiB) 1588 keer bekeken
La Rochelle Fisher Girls.jpg (265.81 KiB) 1439 keer bekeken
Lowestoft Filling Herring Barrels with Brine-01.jpg (121.29 KiB) 1308 keer bekeken
Fidelia H177.jpg (216.35 KiB) 1217 keer bekeken
Fidelia H177-1.jpg (69.47 KiB) 1201 keer bekeken
kw98.jpg (30.23 KiB) 1030 keer bekeken Geskorste OBK-hoë: Niks skelm aan dié beleggings | Netwerk24
Deur Elvira Wood 22 Januarie 2019 13:11
Dit sluit in die beleggings in dr. Iqbal Survé, omstrede voorsitter van Independent Media, se Ayo Technologies, asook in die internasionale meubelhandelaar Steinhoff.
Dr. Iqbal Survé, voorsitter van Independent.
Dit is luidens die getuienis deur Fidelis Madavo, geskorste hoof van genoteerde beleggings by die OBK.
Hy het wel erken hoewel die OBK volgens hom die regte prosesse volg om oor beleggings te besluit, hulle nie altyd in die regte maatskappye belê nie.
Madavo het voor die kommissie van ondersoek na gebeure by die OBK getuig sover hy weet het geen direkteur of verwante persoon ook enigsins voordeel uit enige beleggingsbesluite getrek nie.
“Daar was geen ongerymdhede nie, selfs nie met Ayo nie.”
Madavo is juis Maandagaand as direkteur by die OBK geskors weens dié beleggingsbesluit.
Hy was duidelik geskok toe hy hoor die OBK sê in ’n verklaring oor dié besluit dat die “voorlopige verslag weerspieël ’n blatante verontagsaming van die korporatiewe beheer- en goedkeuringsprosesse van die OBK.”
Madavo het op ’n versoek om kommentaar deur joernaliste ná afloop van sy getuienis, duidelik nie geweet ’n verklaring is uitgereik nie. Hy het net sy kop geskud en wou geen kommentaar lewer nie.
Die kommissie het Madavo gedurende sy getuienis gepols om vrae te beantwoord oor hoe die besluit geneem is om in Ayo te belê.
Adv. Jannie Lubbe, ondersoekleier van die kommissie, het egter in Madavo se verdediging gesê dat hy net voorberei het om getuienis te lewer oor hóé die OBK beleggingsbesluite in die algemeen neem, en nie oor hoe die OBK ’n besluit oor spesifieke beleggings geneem het nie.
“Die forensiese span is besig om ’n dieptestudie oor Ayo te doen.
“Ek dink dus nie mnr. Madavo is nou voorbereid om vrae hieroor te beantwoord nie,” het Lubbe hom verdedig.
Lubbe het vroeër die oggend juis oor die interne ondersoek gekla wat volgens hom parallel loop met dié van die kommissie.
Madavo, wat ongeag sy skorsing steeds voortgegaan het met sy getuienis, het wel sommige van die vrae oor Ayo beantwoord.
Madavo het verduidelik dat die voorstel om in Ayo te belê van die kantoor van die uitvoerende hoof van die OBK gekom het.
Die OBK het daarna met Ayo vergader.
“Verskeie verslae is voorgelê en daar is besluit om in die maatskappy te belê,” het hy getuig.
Hy het op ’n vraag deur Emmanuel Lediga, ’n kommissielid, oor of daar geen debat was oor óf die OBK in Ayo moet belê nie, gesê hy weet nie of daar was nie.
“Ek was nie in die land toe die besluit geneem is nie. Ek weet nie of ’n debat gevoer is nie. Ek het nie aan een deelgeneem nie,” het hy getuig.
Madavo het die span wat oor die belegging in Ayo moes besluit verdedig deur te sê hul eie waardasie het die besluit geregverdig.
“Ons het ook na Sagarmatha gekyk, maar besluit die waardasie regverdig nie ’n belegging nie. Ons het nie in Sagarmatha belê nie.”
Sagarmatha is nóg ’n maatskappy wat aan Survé behoort.
Wat betref die OBK se belegging in Steinhoff, het kommissielede verskeie vrae aan Madavo gevra, maar hy het niks beantwoord nie.
Hy het eerder op sy generiese verduideliking van hoe die OBK beleggingsbesluite neem gefokus.
Meer oor: Steinhoff | Ayo | Fidelis Madavo | Iqbal Survé | Obk | Openbare Beleggingskorporasie | Obk-Ondersoek